Torleik Svelle

Torleik Svelle (født 9. februar 1996) er en norsk politiker (Sp) som fra 2019 til 2022 var leder av Senterungdommen. Han er politisk rådgiver i Regjeringen Støre.

Han er oppvokst i Saksumdal i Lillehammer kommune, Oppland. Svelle ble valgt til leder i Senterungdommen 9. november 2019. Før dette satt han i sentralstyret fra 2016, og var politisk nestleder i perioden 2018–2019.
Han ble i kommunestyre- og fylkestingsvalget 2019 valgt inn i kommunestyret på Lillehammer og fylkestinget i Innlandet.

I perioden 2021–2025 er Svelle 1. vara til Stortinget fra Oppland valgdistrikt, ettersom Kjersti Bjørnstad er statssekretær.

Referanser 

Politiske rådgivere i Regjeringen Støre
Senterungdommens ledelse
Sp-politikere i Oppland
Tillitsvalgte i Senterungdommen
Sp-politikere